polyglot-tagger/wikipedia-language-snippets-filtered huggingface dataset:
வஞ்சகர் உலகம் என்று பெயரிடப்பட்ட இத்திரைப்படம் 2017 ஆம் ஆண்டின் தொடக்கத்தில் இயக்குனர் மனோஜ் பீதாவால் தொடங்கப்பட்டது. இத்திரைப்படம் இயக்குநராக அவரது முதல் முயற்சியாகும், முன்னதாக எஸ்.பி. ஜனநாதனின் உதவியாளராகப் பணியாற்றினார். தெலுங்கு நடிகை அனிஷா அம்ப்ரோஸ் முன்னணி கதாபாத்திரத்தில் நடிக்க ஒப்பந்தம் செய்யப்பட்டார். மேலும் அனிஷா அம்ப்ரோஸ் இந்தப் படத்தின் மூலம் தமிழ் திரையுலகி்ல் அறிமுகமானார்.
இத்திரைப்படம் மஞ்சுளா பீதாவின் ஸ்டுடியோ லாபிரிந்த் பிலிம்ஸ் நிறுவனத்தின் தயாரிக்கப்பட்டது. பிரபலமான மெக்சிக ஒளிப்பதிவாளர் ரோட்ரிகோ டெல் ஹெராரா உயர்தரமாக சண்டைக் காட்சிகளை உருவாக்க பிரதான ஒளிப்பதிவாளராக நியமிக்கப்பட்டார், மேலும் கூடுதல் ஒளிப்பதிவாளராக சரவணன் ராமசாமி தேர்ந்தெடுக்கப்பட்டார்.
கண்ணனின் லீலை என்ற பாடலுக்கு கர்நாடக இசை மற்றும் டப்ஸ்டெப் இரண்டையும் இணைத்த முதல் தமிழ் திரைப்படம் என்றும் இந்த படம் கருதப்பட்டது. இத்திரைப்படத்தின் அதிகாரப்பூர்வ முன்னோட்டத்தை பிரபல திரைப்பட இயக்குனர் கெளதம் மேனன் 15 பிப்ரவரி 2018 அன்று வெளியிட்டார்.
பிளாங்கோ மறுமலர்ச்சி அருங்காட்சியகத்தின் உரிமையாளரும் நிறுவனருமான அன்டோனியோ பிளாங்கோ, பெண்களை சித்தரிக்கும் கலைப்படைப்புகளை உருவாக்குவதை விரும்பினார். தனது படைப்புகளை உருவாக்குவதற்காக அன்டோனியோ பிளாங்கோ தனது மனைவியை ஒரு மாதிரியாகப் பயன்படுத்திக் கொள்ள ஆரம்பித்தார். அவரது மனைவி ஒரு பாலினிய நடனக் கலைஞர் ஆவார். அவருடைய பெயர் நி ரோன்ஜி என்பதாகும். அதன் பிறகு, அவர் தனது கலைப்படைப்புகளை தனது கனவாகக் காண ஆரம்பித்தார். மேலும் அவர் தனது கலை சேகரிப்புக்கான இடமாக தனது சொந்த வீட்டைக் கட்டினார். இந்த கலை அருங்காட்சியகத்தை கட்ட வேண்டும் என்பதே அவரது இலக்காக இருந்தது, இதனால் அவர் 1998 டிசம்பர் 28 ஆம் நாளன்று தன் வீட்டை ஒரு அருங்காட்சியகமாக மாற்றினார். பின்னர் பிளாங்கோ மறுமலர்ச்சி அருங்காட்சியகம் என்ற சிறப்பினைப் பெற்று நிறுவப்பட்டது. அந்த அருங்காட்சியக வளாகத்தின் முழு இடத்திலும் தற்போது 300 க்கும் மேற்பட்ட ஓவியங்கள் காட்சிப்படுத்தப்பட்டுள்ளன. பிளாங்கோ தனது 87 ஆம் வயதில், 10 டிசம்பர் 1999 ஆம் நாளன்று இயற்கையெய்தினார்.
இந்த அருங்காட்சியகம் ஜலான் ராயா கம்புகான், உபுத், ஜியான்யார், பாலி 80571, இந்தோனேசியா என்ற முகவரியில் அமைந்துள்ளது. பார்வையாளர்கள் இந்த அருங்காட்சியகத்தினை தினமும் காலை 9.00 மணி முதல் மாலை 5.00 மணி வரை பார்வையிடலாம்.
பிளாங்கோ மறுமலர்ச்சி அருங்காட்சியகம் இந்தோனேசியாவின் பாலி நகரில் உபுத் நகரில் அமைந்துள்ள ஒரு அருங்காட்சியகமாகும். இந்த அருங்காட்சியகம் 28 டிசம்பர் 1998 ஆம் நாளன்று திறந்து வைக்கப்பட்டது.
பொறியியல் பொய்த்தலுக்கு தவறான தொழில்நுடபக் கணக்கீடுகள் மட்டுமே காரணமல்ல; மேலும் வடிவமைப்பு செயல்பாட்டுத் தவறுகள், மேலாண்மைப் பண்பாட்டுக் குறைபாடுகள் என பலகாரணிகள் உள்ளடங்குகின்றன என்று பெத்ரோசுகி குறிப்பிடுகிறார். என்றாலும் அனைத்து பொறியியல் குலைவுகளுமே அறச் சிக்கல்களால் ஏற்படுவதில்லை. முத்லில் ஏற்பட்ட தகோமா குறுகு பாலத்தின் குலைவு, செவ்வாய் நிலமுனைத் தரையிறங்குகலம் இழப்புகள், செவ்வாய்க் காலநிலை வட்டணைக்கலம் ஆகியன தொழில்நுட்ப, வடிவமைப்பு சார்ந்த குலைவுகளாகும்.
பொறியாளர்கள் சந்திக்கும் பல அற்வியல் சிக்கல்கள் உள்ளன. அவற்றில் சில தொழில்நுட்பம் சர்ந்தவை; பல தொழில்நுட்ப நடைமுறைகளைச் சார்ந்தவை; எஞ்சிய பல வணிக நன்னடத்தை சார்ந்தவையாக உள்ளன. இவற்றில் சில கீழே தரப்படுகின்றன:
அமெரிக்காவில் போசுட்டன் மெல்லுடலிகள் பேரழிவு, தொழில்முறை உரிமத்தை வற்புறுத்தவும், தொழில்முறைசார் அறவியல் விதிமுறைத் தொகுப்புகளை உருவாக்கவும் உந்துதல் அளித்தது. பத்தொன்பதாம் நூற்றாண்டின் முடிவிலும் இருபதாம் நூற்றாண்டின் தொடக்கத்திலும் கட்டமைப்புக் குலைவால் ஏற்பட்ட மூன்றுப் பேரிடர்கள் பொறியாளர்கள் மீது தொழில்முறை சார்ந்த நடைமுறை மீதும் பாரிய விளைவுகளை ஏற்படுத்தின. இவை ஆழ்சுதபுலா ஆற்றுத் தொடர்வண்டித் தண்டவாளப் பேரிடர், தாய்ப்பாலப் பேரிடர் , குவெபெக் பாலக்குலைவு என்பனவகும். இவை தொழில்முறை வல்லுனர்களைத் தம் தொழில்நுடப, கட்டுமான நடைமுறைக் குறைபாடுகளுக்கும் அறவியல் செந்தரக் கடப்பாட்டுக்கும் பொறுப்பேற்க வைத்தது.
அமெரிக்காவில் எழுச்சி கண்ட பொறியியல் தொழிலின் பெருக்கத்தால் நான்குவகைப் பொறியியல் கழகங்கள் உருவாகின: அமெரிக்கக் குடிமைப் பொறியாளர் கழகம் 1951 இலும் அமெரிக்க மின்பொறியாளர் கழகம் 1884 இலும் முதலில் தோன்றின. இதேபோல, 1871 இல் அமெரிக்கச் சுரங்கவியல்,பொன்மவியல் , பாறைநெய்ப் பொறியியல் கழகமும் பின்னர், 1880 இல் அமெரிக்க எந்திரப் பொறியாளர் கழகம் தோன்றின. குடிமைப் பொறியியல், மின்பொறியியல் கழகங்கள் பொறியாளரைக் குறைந்த தொழில்நுட்பத் தொழில் வல்லுனர்களாகக் கருதின. ஆனால் எந்திரப் பொறியாளர் கழகமோ பொறியாளர்களைத் தொழில்நுட்பப் பணியாளராகவே கருதி நடத்தியது.
பொறியியல்சார் அறவியல் என்பது பொறியியல் நடைமுறை குறித்த அறநெறிகளின் தொகுப்பு சார்ந்த அறிவியல் புலமாகும். இப்புலம் பொறியாளரின் சமூகம், வாடிக்கையாளர், தொழில் சார்ந்த கடப்பாடுகளின் கணங்களை புலனாய்கிறது. இது அறிவியலின் மெய்யியல், பொறியியலின் மெய்யியல், தொழில்நுட்ப அறவியல் ஆகிய புலங்களோடு தொடர்பு கொண்ட புலமைப் பரப்பாகும்.
எனவே, நான்கு பொறியியல் கழகங்களில் மூன்று கழகங்கள் முறையான அறவியல் விதிமுறைத் தொகுப்புகளை உருவாக்கின. மின்பொறியியல் கழகம் 1912 இலும் குடிமைப் பொறியியல், எந்திரப் பொறியியல் ஆகிய கழகங்கள் இரண்டும் 1914 இலும் இந்த தொகுப்புகளை உருவாக்கிக் கொண்டன. .
பொறியியல் 19 ஆம் நூற்றாண்டில் தனித்தொழிலாக உருவாகியதும், பொறியாளர்கள் தாங்களே தனியாகச் செயல்பட்டார்கள் அல்லது பெரிய குழுமங்களில் வேலை செய்தார்கள். பெரிய குழுமங்கள் தம் பணியாளர்களைத் தமது கட்டுபாட்டில் வைக்க முயன்றதால் இருதரப்புக்கும் இடையில் கணிசமான உரசல் ஏற்பட்டது.
மேலும் அறவியல் தனியரைப் பற்றியதாகக் கொள்ளப்பட்டதே ஒழிய, தொழில்முறை சார்ந்தவொன்றாக எடுத்துக் கொள்ளப்படவில்லை. பொறியியல்சார் அறவியல் தனித் துறையாகவோ புலமாகவோ கருதப்படவே இல்லை.
ஒளப்பமண்ணா மனை என்பது ஒரு பாரம்பரியக் கட்டடம் ஆகும். ஒளப்பமண்ணா என்ற பெயரிலுள்ள ஒரு நம்பூதிரி குடும்பத்தின் பரம்பரை இல்லமாகும். கேரளா கட்டடக்கலை பாணியில் கட்டப்பட்ட எட்டுகட்டு (எட்டு பிரிவுகளைக் கொண்ட ஒரு கட்டிடம் இரண்டு முற்றங்களால் இணைக்கப்பட்டிருக்கும் ) என்ற இந்தக் கட்டிடம் தென்னிந்திய மாநிலமான கேரளாவில் உள்ள பாலக்காடு மாவட்டத்தின் செறுபுலச்சேரியில், குந்திப்புழா நதிக்கரையிலுள்ள வெள்ளிநேழி என்ற கிராமத்தில் அமைந்துள்ளது. இந்த கட்டிடம் ஒற்றப்பாலம் புகைவண்டி நிலையத்திலிருந்து 24 கி.மீ தொலைவில் உள்ளது. அருகிலுள்ள விமான நிலையம் 57 கி.மீ தூரத்தில் உள்ள கோழிக்கோடு சர்வதேச விமான நிலையமாகும்
20 ஏக்கர் நிலப்பரப்பில் அமைந்துள்ளது, இது 18 ஆம் நூற்றாண்டில் கட்டப்பட்டதாக அறியப்படுகிறது. மேலும் இது பரந்த நிலத்தால் சூழப்பட்டுள்ளது. சில பகுதிகள் பின்னர் சேர்க்கப்பட்டன, அவை சுமார் 200 ஆண்டுகள் பழமையானவை . இந்த இடம் இப்போது 2006 ஆம் ஆண்டு முதல் ஒரு தங்குமிடமாக மாற்றப்பட்டுள்ளது. இது நம்பூதிரிக் குடும்பத்தின் சந்ததியினரால் நிர்வகிக்கப்படுகிறது. மேலும் கலாச்சார சுற்றுலாவை வழங்குகிறது. ஆரம் தம்புரான், பரிணயம் மற்றும் தன்மாத்ரா ஆகிய மூன்று மலையாள படங்களின் முதன்மை புகைப்படம் இதன் வளாகத்தில் எடுக்கப்பட்டது.
இந்தக் கட்டிடம் ஒற்றப்பாலம்-மண்ணார்க்காடு சாலையில், வெள்ளிநேழியில், மாவுள்ளிபறம்பு அய்யப்பன் கோயிலுக்கு அருகில், அம்பாடி-பாறா சாலையில் அமைந்துள்ளது. இந்த கட்டிடம் ஒற்றப்பாலம் புகைவண்டி நிலையத்திலிருந்து 24 கி.மீ தொலைவில் உள்ளது. அருகிலுள்ள விமான நிலையம் 57 கி.மீ தூரத்தில் உள்ள கோழிக்கோடு சர்வதேச விமான நிலையமாகும்
இந்த வீட்டைப் பற்றி என்.பி. விஜயகிருஷ்ணன் என்பவர் ஒரு புத்தகம் எழுதியுள்ளார். இது குடும்ப உறுப்பினர்களின் வரலாறு, கட்டிடக்கலை, சமூக-கலாச்சார பங்களிப்புகளை விவரிக்கிறது; இந்த புத்தகத்தில் ஞானபீட பரிசு பெற்ற எம்.டி.வாசுதேவன் நாயர் எழுதிய முன்னுரையும் இடம் பெற்றுள்ளது.
முற்றிலும் உலர்ந்த கொள்கலன்களில் கந்தக டிரையாக்சைடு ஆவி கண்களுக்குத் தெரியாது. திரவ நிலையில் இது வெளிப்படையாக ஒளிபுகும் தன்மையையுடன் உள்ளது. இருப்பினும் கந்தக அமில மூடுபனி போல உருவாவதால் ஒப்பீட்டளவில் வறண்ட வளிமண்டலத்தில் கூட அதிகமாக புகைகிறது. எனவே இது ஒரு புகை முகவராகவும் பயன்படுத்தப்படுகிறது. நெடியற்ற சேர்மமாக காணப்படும் கந்தக டிரையாக்சைடு அதிகமான அரிக்கும் பண்பைக் கொண்டுள்ளது
3, ஆல்பா வடிவத்தைப் போலவே, இழை போன்றதாகும். ஆனால் வெவ்வேறு மூலக்கூறு எடையைக் கொண்டு ஐதராக்சில் குழு மூடிய பலபடியைக் கொண்டுள்ளது, 32.5 பாகை செல்சியசு வெப்பநிலையில் இது உருகும். காமா மற்றும் பீட்டா கந்தக டிரையாக்சைடு வடிவங்கள் இரண்டும் சிற்றுருதி கொண்டவை ஆகும். போதுமான நேரம் நின்றால் இவை நிலையான ஆல்பா வடிவமாக மாறுகின்றன. இந்த மாற்றம் நீரின் தடயங்களால் ஏற்படுகிறது.
கந்தக டிரையாக்சைடு என்பது 3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கந்தக மூவாக்சைடு, சல்பர் டிரையாக்சைடு என்ற பெயர்களாலும் இதை அழைக்கலாம். ஒப்பீட்டளவில் இது எளிதில் திரவமாகும் வரம்பைக் கொண்டுள்ளது. வாயு வடிவ கந்தக டிரையாக்சைடு ஒரு குறிப்பிடத்தக்க மாசுபடுத்தியாகும். அமில மழையின் முதன்மை முகவராக இது உள்ளது.
இவ்வாயுவை ஒடுக்கும்போது முற்றிலும் தூய்மையான 3 வாயு ஒரு முப்படியாக ஒடுக்கப்படுகிறது. இது பெரும்பாலும் -3 என அழைக்கப்படுகிறது. இந்த மூலக்கூற்று வடிவம் 16.8. செல்சியசு உருகுநிலையுடன் நிறமற்ற திண்மமாக உள்ளது. இது 2 ] என விவரிக்கப்படும் ஒரு வளைய சி கட்டமைப்பை ஏற்றுக்கொள்கிறது.
3 வாயு 27 செல்சியசுக்கு மேல் ஒடுக்கப்பட்டால், -3 வடிவம் தோன்றுகிறது. இது 62.3. செல்சியசு உருகுநிலையைக் கொண்டுள்ளது. ஆல்பா-3 தோற்றத்தில் இழை போல காணப்படுகிறது. கட்டமைப்பு ரீதியாக, இது பாலிமர் 2 ] ஆகும். பாலிமரின் ஒவ்வொரு முனையும் குழுக்களுடன் நிறுத்தப்படுகின்றன.
3 ஒரு தீவிரமான நீருறிஞ்சியாகும். கந்தக டிரையாக்சைடு உடன் மரம் அல்லது பருத்தியின் கலவையை பற்றவைக்கக்கூடிய அளவு நீரேற்ற வெப்பம் போதுமானதாகும். . இதுபோன்ற சந்தர்ப்பங்களில், 3 இந்த கார்போவைதரேட்டுகளை நீரிழக்கச் செய்கிறது.
3 சீரொழுங்குடன் முக்கோணத் தள மூலக்கூற்று வடிவமும் இடக்குழுவும் கொண்டு வாயு நிலை கந்தக டிரையாக்சைடு காணப்படுகிறது. வலுவளவு ஓட்டு இலத்திரன் சோடிகளின் தள்ளுகைக் கொள்கை இதை முன்கணித்துக் கூறுகிறது
3 வாயு ஒரு வலிமையான லூயிசு அமிலமாகும். பிரிடின், டையாக்சேன், டிரைமெத்திலமீன் ஆகியவற்றுடன் சேர்ந்து படிக அணைவுச் சேர்மங்களை இது உருவாக்குகிறது. இவை சல்போனேற்றும் முகவர்களாகச் செயல்படுகின்றன.
1991 ஆம் ஆண்டில், எக்ஸான் தனது உர வியாபாரத்தை உலகளாவிய அடிப்படையில் கொண்டு செல்ல முடிவு செய்தது. எக்ஸான் கெமிக்கல் பாக்கித்தான் லிமிடெட் ஊழியர்கள், முன்னணி சர்வதேச மற்றும் உள்ளூர் நிதி நிறுவனங்களுடன் இணைந்து, எக்ஸானின் 75% பங்குகளை வாங்கினர். இது பாக்கித்தானின் கார்ப்பரேட் வரலாற்றில் பணியாளர் மிக வெற்றிகரமான பங்குகளை வாங்குதல் ஆகும். எங்ரோ கெமிக்கல் பாக்கித்தான் லிமிடெட் என மறுபெயரிடப்பட்ட இந்நிறுவனம் அதன் வலிமையிலிருந்து மேலும் வலிமைக்குச் சென்றுள்ளது, இது அதன் நிலையான நிதி செயல்திறன், முக்கிய உர வணிகத்தின் வளர்ச்சி மற்றும் பிற தொழில்களில் பல்வகைப்படுத்தல் ஆகியவற்றில் பிரதிபலித்தது.
போர்ட் காசிம் துறைமுகம் கராச்சியில் மொத்த திரவ ரசாயன சேமிப்பகத்தை கையாளுவதற்காக, எங்ரோ மற்றும் நெதர்லாந்தின் ராயல் வோபாக் இடையே 50/50 கூட்டு அடிப்படையில் எங்ரோ வோபக் டெர்மினல் லிமிடெட் நிறுவ 1997 ஆம் ஆண்டில் எங்ரோ கெமிக்கல் பாகிஸ்தான் லிமிடெட் முடிவு செய்தது. அதே ஆண்டில் பி.வி.சி பிசின் உற்பத்தி மற்றும் சந்தைப்படுத்துதலுக்காக மிட்சுபிஷி கார்ப்பரேஷனுக்கும் ஆசாஹிக்கும் இடையிலான கூட்டு முயற்சியின் விளைவாக எங்ரோ ஆசாஹி பாலிமர் கெமிக்கல்ஸ் லிமிடெட் நிறுவப்பட்டது.
முன்னர் எஸோ உரங்கள் என்று அழைக்கப்பட்ட எங்ரோ கார்ப்பரேஷன் ஒரு பாக்கித்தானிய பன்னாட்டு கூட்டு நிறுவனமாகும், இது உரங்கள், உணவுகள், ரசாயனங்கள், எரிசக்தி மற்றும் பெட்ரோ கெமிக்கல்ஸ் உற்பத்தியில் ஈடுபட்டுள்ள துணை நிறுவனங்களைக் கொண்டுள்ளது. உலகின் மிகப்பெரிய உர உற்பத்தியாளர்களில் ஒன்றான அதன் முக்கிய துணை நிறுவனங்களான எங்ரோ உரங்கள். மற்ற முக்கிய துணை நிறுவனங்களில் சிந்து எங்ரோ நிலக்கரி சுரங்க நிறுவனம், எங்ரோ பவர்ஜென் மற்றும் எங்ரோ பாலிமர் ஆகியவை அடங்கும்.
1957 ஆம் ஆண்டில் பாக் ஸ்டான்வாக் எண்ணெயைத் தேடியபோது, ஒரு எசோ / மொபில் கூட்டு முயற்சி சிந்துவின் தஹர்கிக்கு அருகிலுள்ள மாரி எரிவாயு வயலைக் கண்டுபிடித்தது. அந்த பகுதியில் யூரியா ஆலை ஒன்றை நிறுவ எசோ முன்மொழிந்தது, 1964 ஆம் ஆண்டில் உர ஆலை அமைக்க ஒப்பந்தம் கையெழுத்தானது. அடுத்த ஆண்டில், எஸோ பாக்கித்தான் உர நிறுவனம் லிமிடெட் இதனுடன் இணைக்கப்பட்டது, இதில் 75% பங்குகள் எஸோவுக்கு சொந்தமானவை மற்றும் 25% பொது மக்கள் பங்குகளாகும்.
யூரியா ஆலையின் கட்டுமானம் 1966 ஆம் ஆண்டில் தஹர்கியில் தொடங்கி, உற்பத்தி 1968 இல் தொடங்கியது. 173,000 டன் ஆண்டு உற்பத்தி திறன் கொண்ட 43 மில்லியன் அமெரிக்க டாலர் முதலீட் என்பது அந்த நேரத்தில் பாக்கித்தானில் ஒரு பன்னாட்டு நிறுவனத்தால் செய்யப்பட்ட மிகப்பெரிய மிகப்பெரிய வெளிநாட்டு முதலீடு இதுவாகும். 1978 ஆம் ஆண்டில், எஸோ ஃபெர்டிலைசர் கம்பெனி லிமிடெட் என்பது எக்ஸான் கெமிக்கல் பாக்கித்தான் லிமிடெட் என பெயர் மாற்ற முடிவு செய்யப்பட்டது.
இந்நகரம் 2011 மக்கள் தொகை கணக்கெடுப்பின்படி 449,498 மக்கள் தொகையைக் கொண்டுள்ளது. . இந்த நகரம் பெரும்பாலும் மற்றும் பாரம்பரியமாக உருசிய மொழி பேசுபவர்களைக் கொண்டுள்ளது.அதே நேரத்தில் இனரீதியாக மக்கள் உக்ரேனியர்களாகவும்,உருசியர்களாகவும் சமமாக பிரிக்கப்பட்டுள்ளனர். நகரத்தில் ஒரு குறிப்பிடத்தக்க அளவில் கிரேக்கர்கள் சிறுபான்மையினராக உள்ளனர். கரியமியசு என்ற முன்னாள் கோசாக் முகாமின் தளத்தில் மரியுபோல் நிறுவப்பட்டது மற்றும் 1778 இல் நகரமாக்கப்பட்டது. தானிய வர்த்தகம், உலோகம் மற்றும் கனரக பொறியியல் ஆகியவற்றிற்கான மையமாக இது இருந்து வருகிறது. உக்ரைனின் தொழில்மயமாக்கலில் மரியுபோல் முக்கிய பங்கு வகித்துள்ளது.
கம்யூனிஸ்ட் தலைவர்களுக்குப் பிறகு சோவியத் அதிகாரிகள் அடிக்கடி நகரங்களுக்கு மறுபெயரிடுவதால், 1948 மற்றும் 1989 க்கு இடையில், சோவியத் செயல்பாட்டாளர் ஆண்ட்ரி சுதானோவுக்குப் பிறகு, இந்த நகரம் சுதானோவ் என்று அழைக்கப்பட்டது. இன்று, மரியுபோல் தொழில் மற்றும் உயர் கல்வி மற்றும் வணிகத்திற்கான மையமாக உள்ளது. தொடர்ந்து உக்ரைனில் உருசியன் தலையீடு மற்றும் தோனெத்சுக் தொடர்புடைய உருசியன் சார்பு கிளர்ச்சியாளர்கள் மூலம் நகரம் தோனெத்சுக் மக்கள் குடியரசின் நிர்வாக மையமாக மாறியது . இந்த நகரம் 2014 ஜூன் 13,அன்று உக்ரேனிய துருப்புக்களால் பாதுகாக்கப்பட்டது, பின்னர் பல முறை தாக்குதலுக்கு உள்ளாகியுள்ளது.
மரியுபோல் ஈரப்பதமான கண்டங்களின் காலநிலையையும், வெப்பமான கோடை மற்றும் குளிர்ந்த குளிர்காலங்களைக் கொண்டுள்ளது. சராசரி ஆண்டு மழை . நீண்ட கால வேளாண் தாவரங்களை கொண்டுள்ளது. இப்பகுதியில் போதுமான நீர்வளம் இல்லை, இதன் விளைவாக மக்கள் பயன்பாட்டிற்கும், தொழில்துறையின் தேவைகளுக்கும் குளங்களும் நீர்ப்பாசனங்களும் பயன்படுத்தப்படுகின்றன. குளிர்காலத்தில், காற்றின் திசை முக்கியமாக கிழக்கு திசையிலிருந்தும், கோடையில் வடக்கிலிருந்தும் வருகிறது.
மக்களில் சுமார் 59% பேர் தொழில்துறையிலும், 11% பேர் போக்குவரத்திலும் பணி புரிகின்றனர். 2009 ஜூலை 1 நிலவரப்படி, அதிகாரப்பூர்வத் தகவலின்படி நகரத்தில் வேலையின்மை விகிதம் 2% ஆக இருந்தது. எவ்வாறாயினும், உள்ளூர் வேலை வாய்ப்பு மையத்தில் "வேலையில்லாமல்" பதிவு செய்யப்பட்டவர்களை மட்டுமே இந்த எண்ணிக்கை கொண்டுள்ளது. எனவே உண்மையான வேலையின்மை விகிதம் அதிகமாக உள்ளது.
மரியுபோல் தோனெத்சுக் மாநிலத்தின் தெற்கிலும், அசோவ் கடல் கடற்கரையிலும், கல்மியசு ஆற்றின் முகப்பிலும் அமைந்துள்ளது. இது உக்ரேனிய கருங்கடல் தாழ்நிலத்தின் விரிவாக்கமான அசோவ் தாழ்நிலப் பகுதியில் அமைந்துள்ளது. மரியுபோலின் கிழக்கே கொமுதோவ் புல்வெளி அமைந்துள்ளது, இது உருசிய கூட்டமைப்பின் எல்லையில் அமைந்துள்ள அசோவ் தாழ்நிலத்தின் ஒரு பகுதியாகும்.
மரியுபோல் என்பது உக்ரைனின் தென் கிழக்கில் பிராந்திய முக்கியத்துவம் வாய்ந்த நகரம் ஆகும். மரியுபோல் நகரம் தோனெத்சுக் மாநிலத்தின் தெற்கிலும், அசோவ் கடற்கரையிலும், கல்மியசு ஆற்றின் முகப்பிலும் அமைந்துள்ளது. இது உக்ரைனில் பத்தாவது பெரிய நகரமாகும், மற்றும் தோனெத்ஸ்க்க்கு அடுத்த இரண்டாவது பெரிய நகரம் ஆகும்.
டிசம்பர் 1, 2014 நிலவரப்படி, நகரத்தின் மக்கள் தொகை 477,992 பேர் ஆகும். கடந்த நூற்றாண்டில் மக்கள் தொகை கிட்டத்தட்ட பன்னிரண்டு மடங்கு அதிகரித்துள்ளது. இந்த நகரத்தில் உக்ரேனியர்கள், உருசியர்கள், பொன்திக் கிரேக்கர்கள் , பெலாரசியர்கள், ஆர்மீனியர்கள், யூதர்கள் ஆகியோர் வசிக்கின்றனர் . முக்கிய மொழி உருசிய மொழி ஆகும்
தொழில்துறை நிறுவனங்களால் தீங்கு விளைவிக்கும் பொருட்களின் கழிவுகளின் அளவில் மரியுபோல் உக்ரைனை போலவே உள்ளது. சமீபத்தில், நகரத்தின் முன்னணி நிறுவனங்கள் சுற்றுச்சூழல் பிரச்சினைகளுக்கு தீர்வு காணத் தொடங்கியுள்ளன. ஆக, கடந்த 15 ஆண்டுகளில் தொழில்துறை கழிவு கிட்டத்தட்ட பாதியாக குறைந்துள்ளது.
எகிப்தின் இரண்டாம் இடைநிலைக் காலம் இரண்டாம் இடைநிலைக் காலம் என்பது பண்டைய எகிப்தை வெளிநாட்டு குறிப்பாக பண்டைய அண்மை கிழக்கின் ஐக்சோஸ் மக்கள் கிமு 1650 முதல் கிமு 1550 முடிய நூறு ஆண்டுகள் ஆட்சி செய்த காலமாகும். இது பண்டைய எகிப்தின் வரலாற்றில் எகிப்தின் மத்திய கால இராச்சியத்தின் இறுதிக் காலத்திற்கும், புது எகிப்திய இராச்சியத்தின் துவக்க காலத்திற்கும் இடைப்பட்ட காலத்தில் பண்டைய எகிப்து இரண்டாம் முறையாக வெளிநாட்டு மக்களால் சீர்குலைந்த காலப்பகுதியைக் குறிக்கிறது.
பதிமூன்றாவது வம்சத்தினர் முழு எகிப்தையும் நேரடியாக தங்கள் ஆளுகையின் கீழ் கொண்டு வர இயலவில்லை. நைல் ஆற்றின் வடிநிலப் பகுதியின் கிழக்கில் பண்டைய அண்மை கிழக்கின் செமிடிக் மொழி பேசிய அமோரிட்டு மக்கள் கீழ் எகிப்தையும் ஆண்ட பதின்மூன்றாம் வம்சத்தினரை வென்று ஆவரிஸ் நகரத்தை தலைநகராகக் கொண்டு, பதிநான்காம் வம்சத்தை நிறுவி ஆண்டனர். இவர்கள் 75 ஆண்டுகள் நைல் நதியின் வடிநிலப் பகுதியான கீழ் எகிப்தை ஆண்டனர்.
பண்டைய எகிப்தை ஆண்ட வெளிநாட்வர்களான எகிப்தின் பதினைந்தாம் வம்சத்தின் முதல் ஆட்சியாளர் ஹைக்சோஸ் மேல் எகிப்தின் ஆவரீஸ் நகரத்திலிருந்து ஆட்சி செய்தார். இவரால் முழு எகிப்தையும் தன் ஆட்சியின் கீழ் கொண்டுவர இயலவில்லை. இவ்வம்சத்தின் இறுதி மன்னர் காமுதி ஆவார். .
இரண்டாம் இடைநிலைக் காலத்தில் உள்ளூர் எகிப்திய அபிதோஸ் வம்சத்தினர் மேல் எகிப்தின் அபிதோஸ் நகரத்தை தலைநகராகக் கொண்டு கிமு 1650 முதல் கிமு 1600 வரை ஐம்பது ஆண்டுகளே ஆண்டனர். மேலும் இவ்வம்சத்தினர் எகிப்தின் பதினைந்தாம் வம்சத்தினருக்கு சமகாலத்தவர் ஆவார்.
தொல்லியல் குறிப்புகளின்படி, இவ்வம்சத்தின் ஆறு பார்வோன்கள் 108 ஆண்டுகள் எகிப்தை ஆண்டனர். இருப்பினும் டேனிஷ் நாட்டின் எகிப்தியவியல் அறிஞர் கிம் ராய்ஹோல்ட்டின் கருத்துப்படி, எகிப்தின் இரண்டாம் இடைநிலைக் காலத்தில் எகிப்தை ஆண்ட பதினைந்தாம் வம்சத்தின் மூன்றாவது பார்வோன் அபேபிஸ் எகிப்தை நாற்பதுக்கும் மேற்பட்ட ஆண்டுகள் ஆண்டதாக கருதுகிறார்.
எகிப்தின் 12-ஆம் வம்சத்தின் ஆட்சி, கிமு 19-ஆம் நூற்றாண்டில் வாரிசு அற்ற இராணி சோபெக்னெபெருவின் இறப்புடன் முடிவிற்கு வந்தது. இதன் பின்னர் எகிப்தை ஆண்ட பதிமூன்றாம் வம்ச ஆட்சியினர் கீழ் எகிப்தின் தீபை நகரத்தில் தங்களது தலைநகரத்தை அமைத்துக் கொண்டனர்.
எகிப்தின் இந்த இரண்டாம் இடைநிலைக் காலத்தில் பண்டைய அண்மைக் கிழக்கில் வாழ்ந்த பிலிஸ்தியர்கள் எனும் ஐக்சோஸ் இன மக்களின் தலைவர் சாலிடிஸ் என்பவர் மேல் எகிப்தின் தீபை நகரத்தைக் கைப்பற்றி, எகிப்தின் பதினைந்தாம் வம்சத்தை நிறுவினார்.
எகிப்தின் இடைநிலைக்காலத்தின் போது எகிப்தின் பதினைந்தாம் வம்சம், எகிப்தின் பதினாறாம் வம்சம் மற்றும் பதினேழாம் வம்ச மன்னர்கள் எகிப்தை ஆட்சி செய்தனர்.
எகிப்தின் பதினாறாம் வம்ச பார்வோன்கள் மேல் எகிப்தின் தீபை நகரத்தை தலைநகராகக் கொண்டு எகிப்தை எழுபது ஆண்டுகள் ஆண்டனர்.
கோமாளி 2019 ஆம் ஆண்டில் வெளியான தமிழ்த் திரைப்படம் ஆகும். வேல்ஸ் இண்டர்நேசனல் நிறுவனம் இதனைத் தயாரித்தது. பிரதீப் ரங்கராஜன் எனும் புதுமுக இயக்குநரின் இயக்கத்தில் ஜெயம் ரவி, காஜல் அகர்வால் ஆகியோர் முக்கியக் கதாப்பாத்திரத்தில் நடித்தனர். யோகி பாபு துணைக் கதாப்பத்திரத்தில் நடித்திருந்தார்.நாதன் என்பவர் ஒளிப்பதிவு செய்தார். பிரதீப் ஈ. ராகவ் பதிப்பாளர் பணியினையும் மேற்கொண்டனர். இந்தத் திரைப்படம் ஆகஸ்ட் 15, 2019 இல் திரையரங்குகளில் வெளியானது.கிப்கொப் தமிழா இந்தத் திரைப்படத்திற்கு இசையமத்தார்.இந்தத் திரைப்படத்தின் இயக்குநர் ஆட்டோ ஓட்டுநராக ஓரு காட்சியில் தோன்றியிருப்பார்.
ஜெயம் ரவி இந்தத் திரைப்படத்திற்காக 20 கிலோ எடை குறைந்தார். படத்தின் பெரும்பானமையான காட்சிகள் சென்னையிலேயே படமாக்கப்பட்டன. மேலும் பள்ளி போன்று அரங்கம் அமைக்கப்பட்டு படமாக்கப்பட்டன.கன்னட நடிகையான கவிதா ராதேஷ்யம் என்பவர் இதில் நடித்திருந்தார். கிப் கொப்தமிழா இந்தத் திரைப்படத்திற்கு இசையமைத்தார். நாதன் ஒளிப்பதிவாளராகவும் மற்றும் பிரதீப் ஈ. ராகவ் பதிப்பசிரியராகவும் ஒப்பந்தம் ஆகினர்.
தனது வாழ்க்கையில் 16 ஆண்டுகள் ஆழ்மயக்க நிலையில் இருக்கும் ஒருவர் மீண்டு வரும் போது தற்காலத்திற்கு தகுந்தாற்போல் எவ்வாறு செயல்படுகிறார் என்பதும் தொழில்நுட்ப வளர்ச்சியால் மக்கள் எவ்வாறு தங்களது உறவுகளை விட்டு விலகி இருக்கிறார்கள் என்பதனையும் மையக் கருத்தாக கொண்டுள்ளது.
தனி ஒருவன் திரைப்படத்தினைத் தொடர்ந்து கிப்கொப் தமிழா இரண்டாவது முறையாக ஜெயம் ரவியுடன் இணைந்தார். இந்தத் திரைபபடத்திற்கான பாடல்களை கபிலன் வைரமுத்து, பிரதீப் ரங்கநாதன், கானா ரவி மற்றும் மொபின் ஆகியோர் பாடல்களை எழுதியுள்ளானர். ராகுல் நம்பியாருடன் ஜெயம் ரவி ஒரு பாடல் பாடியுள்ளார்.
ஜூலை 2014 இல் சிம்பாப்வெ துடுப்பாட்ட அணிக்கு எதிராக ஆப்கானிஸ்தானுக்காக தனது ஒருநாள் சர்வதேச துடுப்பாட்டப் போட்டிகளில் இவர் அறிமுகமானார். 2019 ஆம் ஆண்டில் மேற்கிந்தியத் தீவுகள் துடுப்பாட்ட அணி இந்தியாவில் சுற்றுப் பயணம் செய்து விளையாடியது. நவம்பர் 11, லக்னோ துடுப்பாட்ட அரங்கில் நடைபெற்ற மேற்கிந்த்யத் தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவருக்கு மட்டயாட வாய்ப்பு கிடைக்கவில்லை. பந்துவீச்சில் 10 ஓவர்கள் வீசி 57 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். இந்தப் போட்டியில் மேஎற்கிந்தியத் தீவுஅள் துடுப்பாட்ட அணி 5 இலக்குகளில் வென்றது. இவர் ஜூலை 9, 2015 அன்று நடைபெற்ற 2015 ஐ.சி.சி உலக இருபது -20 தகுதிப் போட்டியில் நெதர்லாந்துக்கு எதிராக பன்னாட்டு இருபது போட்டியில் இவர் அறிமுகமானார். பிப்ரவரி 2019 இல், இந்தியாவில் அயர்லாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டித் தொடரில் ஆப்கானிஸ்தானின் அணியில் இவர் இடம் பெற்றார், ஆனால் இவர் விளையாடவில்லை.
ஷராபுதீன் அஷ்ரப் ஒரு ஆப்கான் துடுப்பாட்ட அணியின் வீரர் . இவர் ஜூலை 2014 இல் ஆப்கானிஸ்தான் துடுப்பாட்ட அணிக்காக சர்வதேச அளவில் அறிமுகமானார்.இவர் ஆப்கன் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.
ஜூலை 2018 இல் நடைபெற்ற 2018 ஆம் ஆண்டிற்கான காசி அமானுல்லா கான் பிராந்திய ஒருநாள் போட்டித் தொடரில் ஐந்து போட்டிகளில் பன்னிரண்டு இலக்குகளைக் கைப்பற்றி அதிக இலக்குகளைக் கைப்பற்றிய அமோ ஷார்க்ஸ் பந்துவீச்சாளர்கள் வரிசையில் முன்னணி இருந்தார். இவர் சகலத் துறையராக செயல்பட்டதற்காக தொடர் நாயகன் விருதினையும் வென்றார்.
1974 ஆம் ஆண்டில், அவர் மீது அதிகார துஷ்பிரயோகம் மற்றும் ஊழல் குற்றச்சாட்டுகளை மத்திய புலனாய்வுப் பிரிவு பதிவு செய்தது. விசாரணை நீதிமன்றம் 1983 ஆம் ஆண்டில் அவரை விடுவித்தது. பின்னர், மேல்முறையீட்டு நீதிமன்றம் 1987 ஆம் ஆண்டில் அவரை விடுவித்தது. பல ஆண்டுகளுக்குப் பிறகு, எம். கே. கே. நாயர் நினைவஞ்சலி சொற்பொழிவை நிகழ்த்தியபோது , கேரள அரசின் முன்னாள் தலைமைச் செயலாளர் டி. பாபு பால், இந்தியாவின் முன்னாள் பிரதமரின் உத்தரவின் பேரில் நாயர் துன்புறுத்தப்பட்டதை வெளிப்படுத்தினார். இதைப்பற்றி நாயர் தனது தனிப்பட்ட நாட்குறிப்பில் பதிவு செய்த கருத்துக்களின் மூலம் தான் அறிந்து கொண்டதாகவும் குறிபிட்டார்.
எம். கே. கே. நாயர் என்று பொதுவாக அடையாளம் காணப்பட்ட மேப்பள்ளி கேசவப் பிள்ளை கிருட்டிணன்குட்டி நாயர் என்பவர் ஒரு இந்திய அரசின் உயர் அதிகாரியாகவும், கலை இரசிகனாகவும் மற்றும் கேரளாவைச் சேர்ந்த இந்திய ஆட்சிப் பணி அதிகாரியாகவும் இருந்துள்ளார். பிலாய் எஃகு ஆலை அமைப்பதிலும், திருவிதாங்கூர் உரங்கள் மற்றும் இரசாயனங்கள் நிறுவனத்தின் வளர்ச்சியிலும் அவர் செய்த பணிக்களுக்காகவும், கேரள மாநிலத்தில் நுண்கலைகளை ஊக்குவிப்பதிலும், கதகளி போன்ற கலை நிகழ்ச்சிகளிலும் நாயரின் பங்களிப்புகளுக்காகவும் நன்கு அறியப்படுகிறார்.
1959இல் பிலாய் எஃகு ஆலையை இயக்குவது தாமதமாகி வந்தபோது, அப்போதைய இந்தியப் பிரதமர் ஜவகர்லால் நேரு, அந்த நேரத்தில் கைத்தொழில் மற்றும் வர்த்தக அமைச்சராக இருந்த தி. த. கிருஷ்ணமாச்சாரியின் ஆலோசனையின் பேரில், ஆலையின் இயக்குநராக நாயரை நியமித்தார். பின்னர், திருவிதாங்கூர் உரங்கள் மற்றும் இரசாயனங்கள் நிறுவனத்தின் தலைவராகவும், நிர்வாக இயக்குநராகவும் நியமிக்கப்பட்டு, அவர் தனது சொந்த மாநிலமான கேரளாவுக்குத் திரும்பினார். அங்கு இவர் 1971 ஆம் ஆண்டில் இந்தியத் திட்டக்குழுவின் இணைச் செயலாளராக நியமிக்கப்படும் வரை பணிபுரிந்து வந்தார்.
எம். கே. கே. நாயர் 1987 செப்டம்பர் 27, அன்று, தனது 66 வயதில், எர்ணாகுளத்தில், புற்றுநோயால் பாதிக்கப்பட்டு இறந்தார். அவரது மனைவி இவர்களது ஒரே மகன் கோபிநாத் கிருஷ்ணனுடன் வசித்து வருகிறார்.
இந்த அருங்காட்சியகத்தின் கட்டிடம் முன்னர் சிட்டி ஹால் ஆஃப் பெக்கலோங்கன் , நகர மையத்தில் அமைந்து இருந்தது. இப்பகுதியில் தேவாலயம் மற்றும் தபால் அலுவலகம் போன்ற முக்கியமான காலனித்துவ கட்டிடங்கள் அமைந்துள்ளன. ஜூலை 12, 1972 ஆம் நாள் அன்று மத்திய ஜாவாவின் கல்வி மற்றும் கலாச்சார அமைச்சகத்தால் இந்த அருங்காட்சியகம் அதிகாரப்பூர்வமாக நிறுவப்பட்டதாக அறிவிக்கப்பட்டது.இந்தோனேசிய பாடிக் பண்பாட்டைப் பாதுகாத்தல், பாடிக் சேகரிப்புகளை பாதுகாத்து வைத்தல், மக்களுக்கு இந்தோனேசிய பாடிக் பண்பாடு தொடர்பாக பயிற்றுவித்தல் போன்றவை இந்த பெக்கலோங்கன் பாடிக் அருங்காட்சியகத்தின் முக்கிய நோக்கங்களாகும்.
இந்த அருங்காட்சியகத்தில் பெக்கலோங்கன் மற்றும் அதைச் சுற்றியுள்ள பகுதிகளைச் சார்ந்த பரந்த அளவிலான பாடிக் கலை மற்றும் வடிவமைப்பினைக் கொண்ட சேகரிப்புகள் காட்சிப்படுத்தப்பட்டு உள்ளன. அத்துடன் டச்சு காலம்‘ தொடங்கி இரண்டாம் உலகப் போரில் ஜப்பானின் செல்வாக்கு வரையிலான பாடிக் கலையின் வளர்ச்சி பற்றிய தகவல்களும் அதன் ஹோகோகாய் ஜாவானீய கலைப்படைப்புகளும் உள்ளன. இந்த அருங்காட்சியகத்தில் அலுவலக இடம், பாடிக் கலைப்பொருள்கள் விற்கின்ற கடை, நூலகம் மற்றும் கருத்தரங்கு அறைகள் உள்ளன. பாடிக் தயாரிப்புகளை செயல்முறையில் விளக்கும் வகையில் ஒரு பட்டறையும் அமைக்கப்பட்டு உள்ளது.
பெக்கலோங்கன் பாடிக் அருங்காட்சியகம் இந்தோனேசியாவின் மத்திய ஜாவா பகுதியில் பெக்கலோங்கன் என்னுமிடத்தில் அமைந்துள்ள ஒரு பாடிக் அருங்காட்சியகம் ஆகும். பாடிக் என்பது துணியில் மெழுகு எதிர்ப்புத்தன்மை கொண்ட சாயத்தைக் கொண்டு உருவாக்கப்படுகின்ற ஒரு வகையான கலையாகும்.
அலாகோவாசு மாநிலத்தில் 102 நகராட்சிகள் உள்ளன. மேசியோ, அர்பிராகா, பால்மீரா தாசு இண்டியோசு, ரியோ லார்கோ, பென்னிடோ யுனியா தாசு பால்மெரியா, சாவோ மிகியுவல் தாசு கம்போசு, சாண்டனா தூ இபானெமா, தெல்மிரோ கௌவியாம் கோருரிபெ, மேரிசால் தியோதோரோ, கேம்போ அலிக்ரெ போன்றவை இங்குள்ள மிகவும் பிரபலமான ஊர்களாகும்.
பிரேசில் நாட்டு மாநிலங்களில் பரப்பளவின் அடிப்படையில் இரண்டாவது சிறிய மாநிலமாக அலாகோவாசு கருதப்படுகிறது. இந்த அடிப்படையில் முதலிடம் பிடிப்பது செர்கிபெ மாநிலமாகும். இந்த மாநிலத்திற்கு பிரேசில் நாட்டின் ரோட் தீவு என்ற பெயரும் உண்டு. மக்கள் தொகையில் இம்மாநிலம் 16ஆம் இடத்தில் உள்ளது. மிக அதிக அளவு கரும்பு மற்றும் தேங்காய் உற்பத்தி செய்யும் பிரேசிலிய மாநிலங்களில் இதுவும் ஒன்றாகும். பெரிய அளவில் கால் நடை வளர்ப்பும் இந்த மாநிலத்தின் பொருளாதாரத்தில் பெரும்பங்காற்றுகிறது.